VALSTYBINĖ ENERGETIKOS reguliavimo taryba

Nutarimas

DĖL uab „Akmenės vandenys“ perskaičiuotų Geriamojo vandens tiekimo ir nuotekų tvarkymo bei paviršinių nuotekų tvarkymo paslaugų bazinių kainų derinimo

2020 m. lapkričio 12 d. Nr. O3E-1126

Vilnius

Vadovaudamasi Lietuvos Respublikos geriamojo vandens tiekimo ir nuotekų tvarkymo įstatymo 9 straipsnio 1 dalies 3 ir 4 punktais, 34 straipsniu, Geriamojo vandens tiekimo ir nuotekų tvarkymo bei paviršinių nuotekų tvarkymo paslaugų kainų nustatymo metodika, patvirtinta Valstybinės energetikos reguliavimo tarybos (toliau – Taryba) 2006 m. gruodžio 21 d. nutarimu
Nr. O3-92 „Dėl Geriamojo vandens tiekimo ir nuotekų tvarkymo bei paviršinių nuotekų tvarkymo paslaugų kainų nustatymo metodikos patvirtinimo“, įvertinusi UAB „Akmenės vandenys“
2020 m. rugsėjo 29 d. raštu Nr. S-362 pateiktą prašymą, 2020 m. spalio 14 d. raštu Nr. S-404 pateiktą patikslintą informaciją bei atsižvelgdama į Tarybos Šilumos ir vandens departamento Vandens skyriaus 2020 m. spalio 29 d. pažymą Nr. O5E-920 „Dėl UAB „Akmenės vandenys“ perskaičiuotų geriamojo vandens tiekimo ir nuotekų tvarkymo bei paviršinių nuotekų tvarkymo paslaugų bazinių kainų derinimo“, Taryba n u t a r i a:

1. Derinti UAB „Akmenės vandenys“ perskaičiuotas geriamojo vandens tiekimo ir nuotekų tvarkymo bei paviršinių nuotekų tvarkymo paslaugų bazines kainas (be pridėtinės vertės mokesčio):

1.1. perskaičiuotą geriamojo vandens tiekimo ir nuotekų tvarkymo paslaugų bazinę kainą vartotojams, perkantiems geriamojo vandens tiekimo ir nuotekų tvarkymo paslaugas
bute – 2,25 Eur/m3, iš šio skaičiaus:

1.1.1. geriamojo vandens tiekimo – 0,93 Eur/m3;

1.1.2. nuotekų tvarkymo – 1,32 Eur/m3, iš šio skaičiaus:

1.1.2.1. nuotekų surinkimo – 0,50 Eur/m3;

1.1.2.2. nuotekų valymo – 0,69 Eur/m3;

1.1.2.3. nuotekų dumblo tvarkymo – 0,13 Eur/m3;

1.2. perskaičiuotą geriamojo vandens tiekimo ir nuotekų tvarkymo paslaugų bazinę kainą vartotojams, perkantiems geriamojo vandens tiekimo ir nuotekų tvarkymo paslaugas individualių gyvenamųjų namų ar kitų patalpų, skirtų asmeninėms, šeimos ar namų reikmėms,
įvaduose – 2,09 Eur/m3, iš šio skaičiaus:

1.2.1. geriamojo vandens tiekimo – 0,86 Eur/m3;

1.2.2. nuotekų tvarkymo – 1,23 Eur/m3, iš šio skaičiaus:

1.2.2.1. nuotekų surinkimo – 0,47 Eur/m3;

1.2.2.2. nuotekų valymo – 0,64 Eur/m3;

1.2.2.3 nuotekų dumblo tvarkymo – 0,12 Eur/m3;

1.3. perskaičiuotą geriamojo vandens tiekimo ir nuotekų tvarkymo paslaugų bazinę kainą abonentams, perkantiems geriamojo vandens tiekimo ir nuotekų tvarkymo paslaugas buities ir komerciniams poreikiams bei perkantiems geriamąjį vandenį, skirtą karštam vandeniui ruošti ir tiekiamą abonentams – 2,18 Eur/m3, iš šio skaičiaus:

1.3.1 geriamojo vandens tiekimo – 0,95 Eur/m3;

1.3.2. nuotekų tvarkymo – 1,23 Eur/m3, iš šio skaičiaus:

1.3.2.1. nuotekų surinkimo – 0,47 Eur/m3;

1.3.2.2. nuotekų valymo – 0,64 Eur/m3;

1.3.2.3. nuotekų dumblo tvarkymo – 0,12 Eur/m3;

1.4. perskaičiuotą geriamojo vandens tiekimo ir nuotekų tvarkymo paslaugų bazinę kainą abonentams, perkantiems geriamąjį vandenį, skirtą patalpoms šildyti ir tiekiamą vartotojams ir abonentams bei geriamąjį vandenį, skirtą karštam vandeniui ruošti ir tiekiamą vartotojams, ir vartotojų kategorijai, perkančiai paslaugas daugiabučių gyvenamųjų namų arba
įvade – 2,09 Eur/m3, iš šio skaičiaus:

1.4.1. geriamojo vandens tiekimo – 0,86 Eur/m3;

1.4.2. nuotekų tvarkymo – 1,23 Eur/m3, iš šio skaičiaus:

1.4.2.1. nuotekų surinkimo – 0,47 Eur/m3;

1.4.2.2. nuotekų valymo – 0,64 Eur/m3;

1.4.2.3. nuotekų dumblo tvarkymo – 0,12 Eur/m3;

1.5. perskaičiuotą paviršinių nuotekų tvarkymo paslaugų bazinę kainą abonentams, perkantiems paviršinių nuotekų tvarkymo paslaugas – 0,06 Eur/m3.

2. Nustatyti, kad:

2.1. taikomos Valstybinės kainų ir energetikos kontrolės komisijos 2019 m. balandžio 1 d. nutarimu Nr. O3E-96 „Dėl uždarosios akcinės bendrovės „Akmenės vandenys“ perskaičiuotų geriamojo vandens tiekimo ir nuotekų tvarkymo bei paviršinių nuotekų tvarkymo paslaugų bazinių kainų derinimo“ suderintos perskaičiuotos atsiskaitomųjų apskaitos prietaisų priežiūros ir vartotojų aptarnavimo paslaugos bazinės kainos;

2.2. šio nutarimo 1 punkte nurodytos perskaičiuotos geriamojo vandens tiekimo ir nuotekų tvarkymo paslaugų bazinės kainos galioja 12 mėnesių nuo šių kainų įsigaliojimo dienos.

Šis nutarimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir sąlygomis.

Tarybos pirmininkė	Inga Žilienė